1Di tawun nan kalimo baleh, dari pamarentahan Kaisar Tiberi-us, Pontius Pilatus manjadi gubenur di Yudea, Herodes mamarentah di Ga-lilea. Filipus, karek-an Herodes, ma-marentah di wilayah Iturea, sarato jo di Trakhonitis, sadangkan Lisani-as mamarentah di Abilene. 2Nan jadi imam-imam basa, iyolah Hanas jo Ka-yafas. Di tawun itulah, Allah bakato kabake Yahya anak Zakharia, nan sa-dang di padang gurun. 3Mako, Yahya payi kian kumari di kaciyek-annyo daerah Sungai Yordan, sarato mam-baritokan kaba nan dari Allah. Yah-ya ma-imbau-i urang supayo bi bato-baik, ”Bi batobaiklah dari doso-doso angkau, nan angkau musti dipaman-dikan, supayo Allah ma-ampuni do-so-doso angkau.” 4Itu sasuwai jo nan tatulih di kitauk Nabi Yesaya: ”Ado urang ba-imbau-imbau di padang pasie, ’Siyaukkanlah jalan untuak Tuhan, ratokanlah jalan untuak Baliau. 5Satiyok lurah andaklah ditimbun, satiyok gunuang jo bukik ka didatakan. Labuah nan bakelok-kelok, andaklah diluruihkan, jalan nan balakuak-lakuak ka didatakan. 6Kasadonyo urang nan di ateh dunia ko ka bi maliyek Allah manyalamaikkan umaik manusia!' ” 7Banyak urang nan bi tibo kabake Yahya, untuak mintak dipamandikan. Yahya bakato kabake inyo tu, ”Ang-kau adolah urang jahek! Siya urang nan mangatokan, baraso angkau da-pek ta-inda, dari ukunan Allah nan ka datang? 8Panampakkanlah jo ka-rajo angkau, baraso angkau, iyo lah bi batobaik dari doso-doso angkau! Jan ado di antaro angkau nan bi ma-ngatokan, baraso Ibrahim adolah ni-niak muyang angkau. Kana-ilah apo nan ambo katokan ko: Dari batu nan ado ko, Allah bisa mambuwek katu-runan untuak Ibrahim! 9Kapak lah tasadiyo untuak panabang kayu sam-pai ka urek-ureknyo. Satiyok batang kayu nan indak ma-asiekan buwah nan elok, ka ditabang, sudah tu di-ambuangkan masuak api.” 10Urang tu bi batanyo kabake Yah-ya, ”Jikok baitu, apo nan musti kami pabuwek?” 11Yahya manjawauk, ”Urang nan mampunyoi baju duwo alai, musti mambarikan bajunyo sa-alai kabake urang nan indak babaju; baitu pulo, urang nan lai ado nan ka dimakan, inyo musti mambagi makanannyo tu, jo urang nan indak ado nan ka di-makan.” 12Tukang mintak pajak, bi tibo pu-lo kabake Yahya, untuak mintak dipa-mandikan. Inyo tu bi batanyo, ”Angku guru, apo nan musti kami pabuwek?” 13Yahya manjawauk, ”Janlah angkau mamintak pajak, labiah daripado nan lah ditantukan.” 14Ado pulo saradadu nan batanyo, ”Nan kami baa ngku? Apo nan musti kami pabuwek?” Yahya manjawauk, ”Janlah angkau bi ma-ambiak arato urang, siapo pun juwo urangnyo, sarato janlah mamin-tak pitih urang, jo tuduahan-tuduah-an nan palasu. Cukuikkan sajolah ga-ji nan angkau tarimo!” 15pado wakatu itu, urang muloi bi batanyo-tanyo, apokoh Yahya ko, Rajo Panyalamaik nan dinanti-nan-tikan dek inyo tu. 16Itulah sabauk-nyo, mangko Yahya mangatokan kaba-ke sadonyo urang-urang tu bakcando iko, ”Ambo mampamandikan angkau jo ayie, tapi, saketek ari lai, ka tibo Urang nan labiah basa daripado ambo. Untuak mambukak tali tarompa-Nyo sajo, ambo indak patuik doh. Baliau ka mampamandikan angkau jo Roh Allah, sarato jo api. 17Di tangan-Nyo ado tampiyan, untuak panampi kasa-donyo gandun-Nyo sampai tareh. Na-ma nan gandun, ka dikumpuakan-Nyo masuak lumbuang, tapi, nama nan da-dak, ka dibaka-Nyo dalam api nan in-dak namuah pudua!” 18Bakcando itulah Yahya manasi-yaik-i urang, jo babagai-bagai caro, di kutiko inyo mambaritokan Injil. 19Tapi, Rajo Herodes, panguwaso di Galilea, inyo diparingekkan dek Yahya, par-karo inyo mampabini Herodias, bini karek-annyo, sarato jo sagalo karajo-karajo jahek nan lah dipabuweknyo. 20Tapi, malah rajo Herodes manam-bahi sagalo karajo jaheknyo, inyo ma-suakkan Yahya ka dalam pinjaro. 21Sasudah kasadonyo urang dipa-mandikan, mako Isa Almasih dipa-mandikan pulo. Kutiko Baliau sadang badowa, langik tabukak, 22nan Roh Allah turun kabake Baliau, nan ba-rupo buruang parapati. Sudah tu, ta-dangalah suwaro dari Allah, nan ma-ngatokan, ”Angkau-lah Anak-Den, nan Den kasiahi. Angkau manyanangkan ati-Den.” 23Di kutiko Isa Almasih mamuloi ka-rajo-Nyo, Baliau lah ba-umua kiro-kiro tigo puluah tawun. Sacaro layie urang bapandapek, Baliau adolah anak Yu-suf, anak Eli, 24anak Matat, anak Lewi, anak Malkhi, anak Yanai, anak Yusuf, 25anak Matica, anak Amos, anak Na-hum, anak Hesli, anak Nagai, 26anak Maat, anak Matica, anak Simei, anak Yosekh, anak Yoda, 27anak Yohanan, anak Resa, anak Zerubabel, anak Seal-tiel, anak Neri, 28anak Malkhi, anak Adi, anak Kosam, anak Elmadam, anak Er, 29anak Yesua, anak Eliezer, anak Yorim, anak Matat, anak Lewi, 30anak Simeon, anak Yehuda, anak Yusuf, anak Yonam, anak Elyakim, 31anak Melea, anak Mina, anak Matata, anak Natan, anak Daud, 32anak Isai, anak Obed, anak Boas, anak Salmon, anak Nahason, 33anak Aminadab, anakAd-min, anak Arni, anak Hezron, anak Peres, anak Yehuda, 34anak Yakub, anak Ishak, anak Ibrahim, anak Terah, anak Nahor, 35anak Serug, anak Re-hu, anak Peleg, anak Eber, anak Sal-mon, 36anak Kenan, anak Arpakhsad, anak Sem, anak Nuh, anak Lamekh, 37anak Metusalah, anak Henokh, anak Yared, anak Mahalaleel, anak Kenan, 38anak Enos, anak Set, anak Adam, anak Allah.
Copyright
Learn More
min_Latn zho_Hant eng_Latn